Laura Restrepo

**Laura RESTREPO Casabianca** (Bogoto, 1a de januaro 1950) estas kolombia verkistino kaj ĵurnalisto, speciale konata pro sia romano *Delirio*, kiu ricevis la Premion Alfaguara (2004) kaj la Premion Grinzane Cavour (2006). Krom romanojn, ŝi verkis eseojn kaj porinfanan libron. Ŝiaj verkoj estis tradukitaj al diversaj lingvoj.

Ŝi laboris ankaŭ kiel ĵurnalisto kaj partoprenis aktive en politiko. Ŝi ludis gravan rolon en la procezo de pacnegocado kun la gerilo dum la 1980-aj jaroj, kio rezultis en ekzilo, de kio ŝi povis reveni nur post la Movado *19 de Abril* (M-19) estis leĝigita. Intelektulo kaj maldekstrulo, ŝi defendis la eblojn de la Bolivara revolucio de Hugo Chávez, kondamnis la naciismajn malamojn ĉu el Bogoto kaj Karakaso kaj kreis en la projekto nomita socialismo de la 21-a jarcento. Ŝi loĝas kutime en Meklsiko kun sia meksika koramiko, sed ŝi havas ankaŭ domon en Bogoto.​

## Biografio
Ŝia patro estis memlernanto kaj edukis ŝin ekster regulaj lernejoj. Ŝi studis Beletrojn en la Universitato de Andoj, kaj poste politikajn sciencojn; ŝi estis instruistino en *Escuela Santa Helena* kaj poste, profesorino de Literaturo en la Nacia Universitato de Kolombio kaj en la Universitato Rozario, sed poste ŝi dediĉis sin al la revolucio en Kolombio.

Ŝi aktivis en politiko (ĉefe post la morto de sia patro) en Kolombio, Hispanio kaj Argentino (kontraŭ la militista diktaturo).​ Kiel ĵurnalisto, ŝi veturis al konfliktaj areoj (kiel Nikaragvo). Laborante por la revuo Semana, ŝi kontaktis kun Gabriel García Márquez, kiu konsilis ŝin cele al verkado.

En 1983, dum la registaro de Belisario Betancur, ŝi formis parton de la Komisiono de Paco, Dialogo kaj Verigo, kiu devis negocadi kun la ribela movado M-19. Tiukadre aktivuloj kaj estroj de la M-19 estis murditaj, kaj ŝi devis ekziliĝi en Meksikon, kie ŝi kunlaboris kiel kolumnisto en li ĵurnalo *La Jornada* kaj en la revuo *Proceso*, ĉiam klopode al la paco kun la M-19, veturante al Hispanio, Centrameriko, Francio ktp. Tiu laboro finiĝis en 1989 kiam tiu movado lasis la armitan lukton por iĝis laŭleĝa politika partio. Laura Restrepo ankaŭ vivis en Argentino kelkajn jarojn dum la diktaturo.​

## Verkoj
### Romanoj 
* *La isla de la pasión* (1989)
* *Leopardo al sol* (1993)
* *Dulce compañía* (1995)
* *La novia oscura* (Grupo Editorial Norma, Colombia, 1999)
* *La multitud errante* (2001)
* *Olor a rosas invisibles* (Editorial Sudamericana, Argentina, 2002)
* *Delirio* (2004)
* *Demasiados héroes* (2009)
* *Hot sur* (2012)
* *Los Divinos* (2018)
* *Canción de antiguos amantes* (2022)

### Noveloj 
* *Pecado* (2016)

### Raportaĵo 
* *Historia de una traición* (1986). *Colombia: historia de una traición*, *Historia de un entusiasmo* (1995)

### Aliaj 
* *Operación Príncipe* (1988), kun Roberto Bardini kaj Miguel Bonasso.
* *Las vacas comen espaguetis* (1989), poezio por infanoj.

## Referencoj
## Bibliografio 
* Averis, Kate (2013). «Laura Restrepo (Colombia, 1950)». En Corral, Will; De Castro, Juan; Birns, Nicholas, eld. *The Contemporary Spanish-American Novel: Bolaño and After*. New York: Bloomsbury. pp. 252-257. ISBN 9781441140395.
* Carvalho, Susan (2007). *Contemporary Spanish American Novels by Women: Mapping the Narrative*. Woodbridge, Suffolk: Tamesis. ISBN 9781855661424.
* Herrera, Adriana (November/December 2007). «Chapters in the Life of Laura Restrepo». Americas 59 (6): 14-19.
* Hughes Davies, Lloyd (2012). «Laura Restrepo (1950-)». En Pastor, Brígida M.; Hughes Davies, Lloyd, eld. *A Companion to Latin American Women Writers*. Woodbridge, Suffolk: Tamesis. pp. 197-211.
* Kollmann, Raúl (12a de majo 2009). «Entrevista a la escritora Laura Restrepo, sobre su nueva novela, Demasiados héroes». *La Clase*. Arkivita el la originalo la 23an de aŭgusto 2011. Konsultita la 19an de aprilo 2012. El Página/12.
* Manrique, Jaime (2001). «Laura Restrepo». Bomb 78: 54-9. Konsultita la 11an de marto 2015.
* Melis, Daniela; Restrepo, Laura (Majo, 2005). «Una Entrevista con Laura Restrepo». *Chasqui* 34 (1): 114-129.
* Morales de Franco, Saray (decembro, 2004). «Reseña de Delirio de Laura Restrepo». *Pensamiento y Cultura* (7): 168-9. Konsultita la 11an de marto 2015.
* Rioseco, Marcelo (Majo-Aŭgusto 2014). «Hot Sur by Laura Restrepo». *World Literature Today* 88 (3): ??-??. Konsultita la 11an de marto 2015.

## Vidu ankaŭ
* Hispanlingva literaturo

## Eksteraj ligiloj 
* Laura Restrepo en Alfaguara
* Intervjuoj de Laura Restrepo en YouTube
* Artikolo sobre "Delirio" en Revista Estudios de Literatura Colombiana

* 

Kategorio:Kolombiaj verkistoj
Kategorio:Kolombiaj ĵurnalistoj
Kategorio:Kolombiaj politikistoj